

PROJEKTS uz 11.01.2024.

vēlamais datums izskatīšanai Finanšu komitejā 17.01.2024.

domē: 25.01.2024.

sagatavotājs: Daina Tīruma

ziņotājs: Dace Birnbauma

LĒMUMS

# Ādažos, Ādažu novadā

2024. gada 25. janvārī Nr.{{DOKREGNUMURS}}

**Par atkritumu apsaimniekošanas maksu Ādažu pagastā**

Ādažu novada pašvaldības dome izskatīja SIA “Eco Baltia Vide” (reģ. Nr. 40003309841, juridiskā adrese: Getliņu iela 5, Rumbula, Stopiņu pag., Ropažu nov.,) (turpmāk – apsaimniekotājs) iesniegumu (saņemts 18.12.2023., pašvaldības reģ. Nr. ĀNP/1-11-1/23/6818) par atkritumu apsaimniekošanas maksas izmaiņām, kas pamatotas ar šādiem apsvērumiem:

1. saskaņā ar Dabas resursu nodokļa likumā noteikto no 2024. gada 1. janvāra paaugstināsdabas resursu nodokļa (turpmāk tekstā - DRN) likme par atkritumu apglabāšanu un sadzīves atkritumiem, likme no 95 EUR/t uz 110,00 EUR/t;
2. tarifs par sadzīves atkritumu pieņemšanu apglabāšanai sadzīves atkritumu poligonā “Getliņi” (turpmāk - poligons) DRN likmes pieauguma ietekmē no 2024. gada 1. janvāra noteikts 146,39 EUR/t (bez PVN) (iepriekš – 135,50 EUR/t bez PVN), lielgabarīta atkritumiem – 188,00 EUR/t (bez PVN) (iepriekš - 150,00 EUR/t bez PVN) un bioloģiskajiem atkritumiem - 91,00 EUR/t (bez PVN) (iepriekš - 64,50 EUR/t bez PVN).

Ņemot vērā šīs izmaiņas un 2024.gadā valstī noteiktās minimālās darba samaksas apmēra palielinājumu, degvielas cenas izmaiņas, kā arī apsaimniekotāja iesniegto aprēķinu (spēkā esošās un plānotās pakalpojuma izmaksas), apsaimniekotājs lūdz domi viena mēneša laikā apstiprināt maksu par sadzīves atkritumu apsaimniekošanu Ādažu novada Ādažu pilsētā un Ādažu pagastā:

1. par nešķirotu sadzīves atkritumu apsaimniekošanu 32,32 EUR/m3 (bez PVN), kopā ar PVN 21% - 39,11 EUR/m3;
2. par bioloģisko atkritumu apsaimniekošanu 19,39 EUR/m3 (bez PVN), kopā ar PVN 21% - 23,46 EUR/m3.

Pamatojoties uz apsaimniekotāja papildu iesniegto informāciju, prognozēts, ka maksa par nešķiroto sadzīves atkritumu apsaimniekošanu no 2025. gada 1. janvāra būs 33,20 EUR/m3 (bez PVN), un maksa par bioloģisko atkritumu apsaimniekošanu būs 19,92 EUR/m3 (bez PVN).

Pašvaldību likuma 4. panta pirmās daļas 1. punkts nosaka, ka pašvaldības autonomā funkcija ir organizēt iedzīvotājiem sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.

Atkritumu apsaimniekošanas likuma (turpmāk - Likums) 39. panta pirmā daļa nosaka, ka nešķirotu sadzīves atkritumu apsaimniekošanas (izņemot sadzīves atkritumu reģenerāciju) maksu atkritumu sākotnējam radītājam, vai valdītājam veido:

1. pašvaldības lēmumā apstiprinātā maksa par sadzīves atkritumu apsaimniekošanu, kurā ietvertas visas izmaksas par nešķiroto un dalīti savākto atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, maksa par uzglabāšanu un šo darbību veikšanai nepieciešamo infrastruktūras objektu izveidošanu un uzturēšanu, kā arī starpība starp dalīti savāktu bioloģisko atkritumu apsaimniekošanas izmaksām un šā likuma 39.1 pantā noteikto maksu;
2. maksa par nešķirotu sadzīves atkritumu apstrādi saskaņā ar Sabiedrisko pakalpojumu regulēšanas komisijas apstiprinātu tarifu.

Likuma 39. panta otrā daļa nosaka, ka atkritumu apsaimniekotājs, ko izvēlējusies pašvaldība, nodrošina sadzīves atkritumu savākšanu, pārvadāšanu, pārkraušanu, šķirošanu, uzglabāšanu, dalītās atkritumu vākšanas, šķirošanas un pārkraušanas infrastruktūras objektu uzturēšanu par vienādu maksu visiem sadzīves atkritumu radītājiem attiecīgajā šo atkritumu apsaimniekošanas zonā atbilstoši noslēgtajam līgumam ar domi.

Saskaņā ar pašvaldības 22.06.2022. saistošo noteikumu Nr. 58/2022 “Par sadzīves atkritumu apsaimniekošanu Ādažu novadā” (turpmāk - Noteikumi) 30. punktu, dome ar lēmumu nosaka maksu par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktām darbībām, ko veic pirms atkritumu reģenerācijas un kas samazina apglabājamo atkritumu apjomu, uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu atbilstoši līgumam, ko noslēgusi pašvaldība un atkritumu apsaimniekotājs.

Izvērtējot ar lietu saistītos apstākļus, tika konstatēts, ka:

1. Starp Ādažu novada domi kā pasūtītāju (turpmāk – Pasūtītājs) un apsaimniekotāju 2019. gada 3. jūnijā tika noslēgts līgums JUR 2019-06/488 par sadzīves atkritumu apsaimniekošanu Ādažu pagastā (turpmāk – Līgums), un līdz 02.06.2026. Apsaimniekotājs nodrošina sadzīves atkritumu apsaimniekošanu Ādažu pagastā atbilstoši Noteikumiem, iepirkuma tehniskajai specifikācijai un Līguma nosacījumiem.
2. Starp Ādažu novada pašvaldību, pašvaldības aģentūru „Carnikavas komunālserviss” (turpmāk – Aģentūra) un apsaimniekotāju 2023. gada 18. janvārī tika noslēgts pārjaunojuma līgums Nr. JUR 2023-01/40, saskaņā ar kuru Aģentūra pārņēma ar Līgumu nodibinātās pasūtītāja saistības.
3. Likuma 41. panta 1.6 daļa nosaka, ka nešķirotu sadzīves atkritumu apstrādes tarifā iekļauj dabas resursu nodokli normatīvajos aktos noteiktajā apmērā par atkritumu apglabāšanu, savukārt 39. panta 1.2 daļā noteikts - ja līguma darbības laikā normatīvajos aktos noteiktajā kārtībā ir apstiprināts cits tarifs par sadzīves atkritumu apglabāšanu atkritumu poligonā, atkritumu apsaimniekotājs iekļauj apstiprināto tarifu atkritumu apsaimniekošanas maksā ar tarifa spēkā stāšanās dienu.
4. Līguma 3.9. punkts nosaka, ka apsaimniekotājs ir tiesīgs patstāvīgi iekļaut atkritumu maksā dabas resursu nodokļa maksājuma pieaugumu, informējot par to Klientus un Pasūtītāju.
5. Pamatojoties uz DRN un poligona tarifa izmaiņām, pašvaldības 2023. gada 28. septembra lēmumu Nr. 386 “Par atkritumu apsaimniekošanas maksu Ādažu pagastā” par bioloģisko atkritumu maksas aprēķinu, iepirkumā iesniegtajām finanšu piedāvājumā plānotajām izmaksām, kā arī samazinātām lielgabarīta atkritumu savākšanas laukuma uzturēšanas izmaksām pēc nodoto un savākto riepu apjoma, no 2024. gada 1. janvāra mainās atkritumu apsaimniekošanas maksa Ādažu pilsētā un Ādažu pagastā:
	1. maksa par nešķirotu sadzīves atkritumu apsaimniekošanu 32,22 EUR/m3 (bez PVN), kopā ar PVN 21% - 38,99 EUR/m3;
	2. maksa par bioloģisko atkritumu apsaimniekošanu 19,33 EUR/m3 (bez PVN), kopā ar PVN 21% - 23,39 EUR/m3.
6. Saskaņā ar Līguma 3.6. punktu, apsaimniekotājs Līguma darbības laikā var ierosināt grozīt tarifu, ja iestājas kāds no šādiem apstākļiem:
	1. degvielas cenas palielinājums (vairāk kā 10 % no degvielas cenas iepriekšējā tarifā);
	2. atkritumu apglabāšanas samaksas palielinājums poligonā „Getliņi” (vairāk kā 10 % no samaksas iepriekšējā tarifā);
	3. valstī noteiktā minimālā darba samaksas apmēra palielinājums vairāk par 5 %, un apsaimniekotājs iesniedz ierosinājumu ne vēlāk kā 2 mēnešus iepriekš;
	4. stājušies spēkā grozījumi normatīvajos aktos, kas paredz izmaiņas nodokļos (izņemot dabas resursu nodokli) un nodevās, kas sadārdzina Pakalpojumus, un par šādām izmaiņām apsaimniekotājs objektīvi nezināja pieteikuma iesniegšanas brīdī iepirkumā;
	5. tarifa paaugstināšana pieļaujama tikai pamatojot to ar Centrālās statistikas pārvaldes patēriņa cenu datiem vai inflācijas prognozi nākamajam gadam, kā arī ar izmaiņām spēkā esošajos normatīvajos aktos par minimālās darba algas apmēru, nodokļiem un nodevām.
7. Saskaņā ar Centrālās statistikas pārvaldes 2023. gada 4. decembra izziņu Nr. 1903-03/2023/289 “Par darba samaksas pārmaiņām” (iepriekšējā periodā) tiek piemērots 12 % pieaugums sadaļās, kas saistītas ar darbaspēka izmaksām, un 2023. gada 15. novembra izziņu Nr.1903-03/2024/277 “Par patēriņu cenu pārmaiņām degvielai” 9,3 % samazinājums tiek piemērots degvielas izmaksām. Centrālās statistikas pārvaldes izsniegtās izziņas, kas apliecina notikušās izmaiņas, pievienota iesnieguma pielikumā.
8. Pamatojoties uz apsaimniekotāja papildu sniegto informāciju, tiek prognozēts, ka maksa par nešķiroto sadzīves atkritumu apsaimniekošanu no 2025. gada 1. janvāra sastādīs 33,20 EUR/m3 (bez PVN), bet maksa par bioloģisko atkritumu apsaimniekošanu sastādīs 19,92 EUR/m3 (bez PVN). Maksa par sadzīves atkritumu 120 litru tilpuma trafarētu maisu ar 2024. gada 1. janvāri ir EUR 4,07 (bez PVN).

Ņemot vērā iepriekš minēto un iesniegto aprēķinu atbilstoši konkursa piedāvājumā iesniegtajam aprēķinam (spēkā esošās un plānotās pakalpojuma izmaksas), apsaimniekotājs lūdz domi viena mēneša laikā apstiprināt šādu maksu par sadzīves atkritumu apsaimniekošanu Ādažu novada Ādažu pilsētā un Ādažu pagastā:

1. par **nešķirotu sadzīves atkritumu apsaimniekošanu** **32,32 EUR/m3 (bez PVN)**, kopā ar PVN 21% - 39,11 EUR/m3;
2. par **bioloģisko atkritumu apsaimniekošanu** **19,39 EUR/m3 (bez PVN)**, kopā ar PVN 21% - 23,46 EUR/m3.

Saskaņā ar Līguma 3.10. punktu pašvaldība viena mēneša laikā no iesnieguma saņemšanas izvērtē tā pamatotību un ir tiesīga to apmierināt pilnībā, daļēji vai noraidīt.

Izskatot iesnieguma un tam pievienotā aprēķina pamatotību un atbilstību pašvaldības veiktajai iepirkuma procedūrai un noslēgtajam Līgumam, apsaimniekotāja iesniegums atzīstams par pamatotu.

Pamatojoties uz Atkritumu apsaimniekošanas likuma 39. panta pirmo un otro daļu, 39. panta 1.2 daļu, 41. panta 1.6 daļu, Pašvaldību likuma 4. panta pirmās daļas 1. punktu, 10. panta pirmās daļas 21. punktu un Noteikumu 30. punktu, kā arī Finanšu komitejas 17.01.2024. atzinumu, Ādažu novada pašvaldības dome

**NOLEMJ:**

1. Noteikt ar 2024. gada 1. martu šādu maksu Ādažu pagastā un Ādažu pilsētā par sadzīves atkritumu un bioloģisko atkritumu apsaimniekošanu:

|  |  |  |  |
| --- | --- | --- | --- |
| **Nr.** **p.k.** | **Maksa (tarifs) / gads** | **Tarifs EUR / m3** (neieskaitot PVN) pēc BIO/sadzīves atkritumu proporcijas noteikšanas | **Tarifs EUR / m3** (~~neieskaitot~~ bez PVN) bioloģiskie atkritumi  |
| 1. | 2024. gads | 32,32 | 19,39 |
| 2. | 2025. gads | 33,20 | 19,92 |

1. Noteikt cenu 4,08 EUR, bez PVN, par nešķirotu sadzīves atkritumu 120 litru tilpuma trafarētu maisu.
2. Brīdī, kad stājas spēkā 1. punktā noteiktā sadzīves atkritumu maksa, spēku zaudē Ādažu novada pašvaldības domes 2023. gada 28. septembra lēmums Nr. 386 “Par atkritumu apsaimniekošanas maksu Ādažu pagastā”.
3. Aģentūrai divu nedēļu laikā no šī lēmuma pieņemšanas sagatavot vienošanos par grozījumiem 2023. gada 18. janvāra pārjaunojuma līgumā Nr. JUR 2023-01/40, nosakot, ka šajā lēmumā minētās izmaiņas tiek piemērotas **ar 2024. gada 1. martu**.
4. Centrālās pārvaldes Sabiedrisko attiecību nodaļai nodrošināt šī lēmuma publicēšanu pašvaldības informatīvajā izdevumā „Ādažu Vēstis” un oficiālajā tīmekļvietnē [www.adazunovads.lv](http://www.adazunovads.lv).
5. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

CKS, GRN, SAN, IDRV, iesniedzējam - @